Βάντσο Σπασόφσκι

Ο Βάντσο Σπασόφσκι (, γενν. 12 Απριλίου 1950, Σκόπια) είναι Βορειομακεδόνας, τέως Γιουγκοσλάβος, πρώην ποδοσφαιριστής και νυν προπονητής ποδοσφαίρου.

Βιογραφία
Ως ποδοσφαιριστής ξεκίνησε τη σταδιοδρομία του από την Βάνταρ Σκοπίων, στην οποία μεσουρανούσε ήδη ο μεγαλύτερος αδελφός του, ο Μετόντι (Μέτο) Σπασόφσκι.

Ο Βάντσο πραγματοποίησε το ντεμπούτο του στην πρώτη ομάδα, τη σεζόν 1967-68 για το πρωτάθλημα της Πρώτης Γιουγκοσλαβικής Λίγκας, αγωνιζόμενος σε 5 αγώνες χωρίς να σημειώσει κάποιο τέρμα.

Τις επόμενες χρονιές ξεδίπλωσε το ταλέντο του και αύξησε τις συμμετοχές του στην πρώτη ομάδα αγωνιζόμενος με τη φανέλα της Βαρντάρ, τόσο στην Πρώτης Γιουγκοσλαβικής Λίγκας (1968/69 10 συμ/0 γκολ, 1969/70 18 συμ/0 γκολ, 1971/72 26 συμ/1 γκολ, 1972/73 34 συμ/0 γκολ, 1973/74 13 συμ/0 γκολ, 1974/75 23 συμ/1 γκολ και 1975/76 28 συμ/1 γκολ), όσο και στην Δεύτερη Γιουγκοσλαβική Λίγκα (1970/71 και 1976/77).

Το καλοκαίρι του 1977, έχοντας πλέον υπηρετήσει την στρατιωτική του θητεία και έχοντας υπερβεί το ηλικιακό όριο που έθεταν οι αρχές της χώρας του για να μπορέσει κάποιος παίκτης να μεταγραφεί σε ομάδα του εξωτερικού, μετακόμισε στην Ελλάδα και υπέγραψε συμβόλαιο συνεργασίας με τον άρτι προβιβασθείσα στην 'Α Εθνική, Βέροια, η οποία είχε στον πάγκο της τον Βούλγαρο Ντόμπρομιρ Ζέτσεφ. Εφημερίδα "Μακεδονία", 24/7/1977 σελ 16

Η χρονιά δεν κύλησε καλά για την Βέροια και παρά τις 30 συμμετοχές Greece 1977/78 και την πολύ καλή αγωνιστική παρουσία του Σπασόφσκι, η ομάδα τερμάτισε στην 18η θέση και γνώρισε το πικρό ποτήρι του υποβιβασμού για εξαγωνιστικούς λόγους καθώς τιμωρήθηκε με αφαίρεση 10 βαθμών για απόπειρα δωροδοκίας παίκτη αντίπαλης ομάδαςΙστορικές αναδρομές (Βέροια) 1977-78.

Ο Σπασόφσκι δεν επιθυμούσε να αγωνισθεί στη Β’ Εθνική και αποδέχθηκε αμέσως την πρόταση για συνεργασία που του κατέθεσε ο Άρης Θεσσαλονίκης. Εφημερίδα "Μακεδονία", 19/7/1978, σελ. 9

Τη  σεζόν 1978-79 οι "κίτρινοι" με νέο προπονητή στον πάγκο τους τον Βούλγαρο Απόστολ Τσατσέφσκι, πέτυχαν ένα ακατάρριπτο ρεκόρ, νικώντας και τους 17 αγώνες που έδωσαν στην έδρα τους.«Ο Άρης που αγαπώ» έχει γενέθλια! Παρ' όλα αυτά, η ομάδα περιορίστηκε στην 3η θέση, λόγω της μέτριας πορείας της στα εκτός έδρας ματς. Για έναν παίκτη σαν τον Σπασόφσκι, που είχε συνηθίσει να αποτελεί στις προηγούμενες ομάδες του βασικό και αναντικατάστατο στέλεχος, ήταν δύσκολο να αποδεχθεί ότι θα βρίσκονταν διαρκώς μεταξύ πάγκου και εξέδρας. Ενδεικτικό της κακής σχέσης του με τον προπονητή της ομάδας ήταν το γεγονός ότι χρειάστηκε να περιμένει μέχρι τις 14 Ιανουαρίου 1979, για να πραγματοποιήσει την πρώτη συμμετοχή, μπαίνοντας στο 84ο του αγώνα στη θέση του Σκόμποε, στον εκτός έδρας αγώνα της ομάδας του κόντρα στον Απόλλων Αθηνών  Εφημερίδα "Μακεδονία", 16/01/1978, σελ 4

Τα πράγματα εξελίχθηκαν ακόμη χειρότερα καθώς σε κανένα σημείο του πρωταθλήματος δεν μπόρεσε να καθιερωθεί στη βασική ενδεκάδα. Το κερασάκι στην τούρτα ήρθε στο κύπελλο, όπου ενώ αρχικά η ομάδα απέκλεισε τον Ηρακλή και τον Παναθηναϊκό στη διαδικασία των πέναλτι, αποκλείστηκε εντελώς ανέλπιστα από τον μετέπειτα κυπελλούχο Πανιώνιο, όταν ηττήθηκε στο γήπεδο της Νέας Σμύρνης με 5–1, ενώ είχε νικήσει το πρώτο ματς στο Χαριλάου με 5–2.. Ο Σπασόφσκι συμμετείχε και στα 2 ματς κόντρα στον Πανιώνιο και όπως ήταν αναμενόμενο, έγινε στόχος δριμύτατων επικρίσεων από τους οπαδούς της ομάδας.

Ολοκλήρωσε την παρουσία του στον Άρη με μόλις 8 συμμετοχές (6 στη Α’ Εθνική κατηγορία Greece 1978/79, και 2 για το θεσμό του Κυπέλλου Ελλάδας) χωρίς να πετύχει κάποιο τέρμα. 
Στις 16 Αυγούστου 1979 αποδεσμεύθηκε από τον Άρη Εφημερίδα "Μακεδονία", 17/08/1979, σελ. 4 και λίγες ημέρες αργότερα υπέγραψε διετές συμβόλαιο συνεργασίας με την ΑΕΛ. 

Η παρθενική του χρονιά στο Αλκαζάρ ήταν καταπληκτική καθώς αγωνίστηκε σε 29 ματς και σημείωσε 3 τέρματα.Grece 1979/80

Πιο συγκεκριμένα, ο Σπασκόφσκι σκόραρε στο 36ο λεπτό του αγώνα με κτύπημα φάουλ, στην πρεμιέρα του πρωταθλήματος 1979/80, στις 30 Σεπτεμβρίου 1979, στον αγώνα Πανιώνιος- ΑΕΛ 0-1 και με αυτό το γκολ έδωσε τη νίκη στην νέα του ομάδα1979-80: 1η: Πανιώνιος-ΑΕΛ 0-1, ενώ 7 ημέρες αργότερα, στις 7 Οκτωβρίου 1979, μείωσε προσωρινά το σκορ σε 2-1 στον εκτός έδρας αγώνα της ομάδας του κόντρα στη Δόξα Δράμας 1979-80: 2η: Δόξα Δράμας-ΑΕΛ 3-1. Στη ρεβάνς του 2ου γύρου, στις 3 Φεβρουαρίου 1980, σημείωνε με σουτ στο 89ο λεπτό το μοναδικό τέρμα που έδωσε τη νίκη στην ΑΕΛ στον αγώνα της 19ης αγωνιστικής κόντρα στη Δόξα Δράμας (το ματς διεξήχθη στα Φάρσαλα λόγω εργασιών στον χλωροτάπητα του Αλκαζάρ) 1979-80: 19η: ΑΕΛ-Δόξα Δράμας 1-0. 

Την σεζόν 1980-81 αγωνίστηκε σε 23 αγώνες και σημείωσε 1 τέρμα Greece 1980/81. Ειδικότερα, στις 28 Σεπτεμβρίου 1980  κατά την 4η αγωνιστική του πρωταθλήματος 1980/81, στον αγώνα Ολυμπιακού – ΑΕΛ 3-1 (2-0), ο Σπασόφσκι μπήκε στο 22ο λεπτό στη θέση του Σταματίου και στο 70ο λεπτό σκόραρε με πέναλτυ, μειώνοντας προσωρινά το σκορ σε 2-1 1980-81: 4η: Ολυμπιακός-ΑΕΛ 3-1. Συνολικά, κατά τη η διετία 1979-81 κατέγραψε 52 συμμετοχές και 4 τέρματα.

Το καλοκαίρι του 1981 επέστρεψε στη χώρα του και υπέγραψε διετές συμβόλαιο με την Τέτεκς, η οποία μόλις είχε κερδίσει την άνοδο στην κορυφαία κατηγορία του Γιουγκοσλαβικού πρωταθλήματος. Η χρονιά υπήρξε καταστροφική για την νεοφώτιστη Τέτεκς καθώς τερμάτισε στην 17η θέση και υποβιβάστηκε ενώ ο Σπασόφσκι περιορίστηκε σε μόλις 6 συμμετοχές κι ένα τέρμα.

Παραπομπές

Κατηγορία:Γιουγκοσλάβοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Α΄ Κατηγορίας Γιουγκοσλαβίας
Κατηγορία:Ποδοσφαιριστές Π.Α.Ε. Βέροιας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Α.Ε. Λάρισας